KRAJSKÝ ŠKOLSKÝ ÚRAD V TRNAVE

Správa zo zahraničnej pracovnej cesty

Cesta sa uskutočnila:

Do štátu: ČESKÁ REPUBLIKA  v dňoch: 22.05. - 24.05.2012

Účel cesty:

Konferencia o školskom stravovaní bola zameraná na výchovu ku zdravému životnému štýlu, racionálne využívanie surovín a konveniencií v školskom stravovaní, novela vyhlášky o školskom stravovaní so zameraním sa na diétny stravovací režim detí a žiakov. 

Pracovnej cesty sa zúčastnili: Mgr. Oľga Nádaská
                                                                                          
Údaje o rokovaní:

Cieľom podujatia bolo oboznámiť odbornú verejnosť so situáciou detskej nadváhy a obezity v ČR a spôsoby, akými škola a jej školská jedáleň môže ovplyvniť túto situáciu. Na konferencii odznela prezentácia odborného pohľadu na používanie surovín z hľadiska kvalitatívneho a postoj k používaniu konvenientných potravín v školskom stravovaní.  Vykreslené boli snahy odborníkov presadiť určité legislatívne zmeny v školskom stravovaní vo vzťahu k novým požiadavkám odbornej ale aj rodičovskej verejnosti napr. diétny stravovací režim v školských jedálňach.
Program prvého dňa uzavrela pracovná večera na ktorej sa zúčastnili zástupkyne krajských školských úradov SR a zástupkyňa MŠVV a Š SR na tému „Školské stravovanie na Slovensku, legislatíva a praktická aplikácia v praxi. 
V druhý deň rokovania na požiadanie organizátorov boli zástupkyňou MŠVV a Š SR prezentované informácie o legislatívnom zabezpečení školského stravovania, o uvažovanom návrhu obsahovej reformy so zameraním sa na stravovanie detí s osobitným stravovacím režimom, so sociálnou odkázanosťou, stravovanie športovo-talentovanej mládeže a na stravovanie žiakov stredných škôl. V tomto bloku bol prezentovaný aj národný projekt MŠVVaŠ SR e-model HACCP a metrologický program pre školské stravovanie. 

V tretí deň rokovania boli prijaté odporúčania a ďalšie kroky pre budúcnosť vo väzbe na iniciatívne kroky, ktoré by viedli k rokovaniu na úrovni MŠM a T ČR.

Vyhodnotenie a závery pracovnej cesty:

Je potrebné venovať zvýšenú starostlivosť prevencii nadváhy, obezity tak v ČR ako aj na Slovensku zabezpečením školského stravovania ako formy investície štátu do zdravia mladej generácie, vrátane riešenia problematiky zabezpečenia starostlivosti o deti so sociálnou odkázanosťou, detí s osobitným stravovacím režimom a o stravovanie špecifického problému výživy žiakov stredných škôl s využitím medzinárodných skúseností. 

Úlohy vyplývajúce z pracovnej cesty: 

Účasť na tomto stretnutí rozšírila naše poznanie o možnostiach ďalšieho pokračovania  realizácie školského stravovania v rámci prevencie nadváhy a obezity detí a žiakov škôl ako jednu z najefektívnejšie vynaložených investícií s vysokou návratnosťou v rezorte zdravotníctva, v oblasti nezamestnanosti a iných sociálnych.

Prílohy: ........................................................................................................................................

V Trnave, 28.05.2012, účastník cesty – podpis: ...............................................

                                                                                                 schvaľujem - neschvaľujem

                                                                                            .......................................................
                                                                                                     prednosta KŠÚ